Document ID: 32004R0921

Komisijas Regula (EK) Nr. 921/2004
(2004. gada 29. aprīlis),
ar ko groza Regulas (EEK) Nr. 2191/81, (EEK) Nr. 429/90 un (EK) Nr. 2571/97, ņemot vērā prasības Padomes Direktīvā 92/46/EEK, ar ko paredz veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 10. un 15. pantu,
tā kā:
(1) Komisijas 1981. gada 31. jūlija Regulas (EEK) Nr. 2191/81 par atbalsta piešķiršanu bezpeļņas iestāžu un organizāciju sviesta iepirkumiem [2] 1. panta 3. punktā norādīts sviests, par ko ir tiesības saņemt atbalstu saskaņā ar šo regulu.
(2) Komisijas 1990. gada 20. februāra Regulas (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas ir paredzēts tiešam patēriņam Kopienā [3], 1. pantā definēts iebiezināts sviests, par ko ir tiesības saņemt atbalstu saskaņā ar šo regulu.
(3) Komisijas 1997. gada 15. decembra Regulas (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts lietot mīklas izstrādājumu, saldējuma un citu pārtikas produktu ražošanā [4] 1. pantā definēts sviests, iebiezinātais sviests un krējums, ko var subsidēt, ja tos izmanto iekļaušanai tādu gatavu izstrādājumu sastāvā, par ko ir tiesības saņemt atbalsta pasākumus saskaņā ar šo regulu.
(4) Lai nodrošinātu, ka subsīdijas tiek piešķirtas tikai par kvalitatīviem produktiem, kas atbilst visiem higiēnas noteikumiem, sviestam, iebiezinātam sviestam un krējumam, kas minēti Regulās (EEK) Nr. 2191/81, (EEK) Nr. 429/90 un (EK) Nr. 2571/97, tiem jāatbilst Padomes Direktīvas 92/46/EEK [5] prasībām, jo īpaši par to izgatavošanu apstiprinātā uzņēmumā un par veselīguma marķējumu, kas noteikts minētās direktīvas C pielikuma IV nodaļas A iedaļā.
(5) Tādēļ attiecīgi jāgroza Regulas (EEK) Nr. 2191/81, (EK) Nr. 429/90 un (EK) Nr. 2571/97.
(6) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
"- sviests
i) par kuru ievēroti Padomes Regulas (EK) Nr. 1255/1999 [6] 6. panta 3. punkta nosacījumi, kurš atbilst Komisijas Regulas (EK) Nr. 2771/1999 [**] OV L 333, 24.12.1999., 11. lpp. V pielikumā minētajai valsts kvalitātes klasei ražotājā dalībvalstī un uz kura iepakojuma ir atbilstošs marķējums;
ii) kas atbilst Padomes Direktīvas 92/46/EEK [***] OV L 268, 14.9.1992., 1. lpp. prasībām, jo īpaši attiecībā uz izgatavošanu apstiprinātā uzņēmumā un minētās direktīvas C pielikuma IV nodaļas A iedaļā noteiktā veselīguma marķējuma prasību ievērošanu;"
2. pants
"Tam jāatbilst Padomes Direktīvas 92/46/EEK [*] OV L 268, 14.9.1992., 1. lpp. prasībām, jo īpaši attiecībā uz izgatavošanu apstiprinātā uzņēmumā un minētās direktīvas C pielikuma IV nodaļas A iedaļā noteiktā veselīguma marķējuma prasību ievērošanu."
3. pants
"Sviestam, koncentrētam sviestam un krējumam, kas minēti a), b) un c) apakšpunktā, jāatbilst Padomes Direktīvas 92/46/EEK [*] OV L 268, 14.9.1992., 1. lpp. prasībām, jo īpaši attiecībā uz izgatavošanu apstiprinātā uzņēmumā un minētās direktīvas C pielikumaIV nodaļas A iedaļā noteiktā veselīguma marķējuma prasību ievērošanu."
4. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. aprīlī

Labels: 0
3
17